Tässä Jerusalem uutiset ja Pekka Sartola, oikein hyvää lauantai-iltaa.
Uutisaiheitamme tänään;
Venäjä on tuonut useita suuria sota-aluksia -
Syyrian kahteen satamaan, Latakiaan ja Tartusiin. Ne muodostavat, -
jo siellä olevien sota-alusten kanssa merkittävän vastavoiman -
Yhdysvaltojen Välimerellä operoivaa kuudetta laivastoa vastaan.
Sotilasasiantuntijat arvioivat Venäjän pyrkivän tällä auttamaan myös -
laivastonsa nopeaa liikkumista Mustalle merelle ja sitä kautta -
vahvistamaan Krimin niemimaalla olevia sotilastukikohtiaan.
Venäjän puolustusministeriö ilmoitti harjoituksiin osallistuvan -
kaikkiaan 140 sota-alusta, 10 000 sotilasta ja 60 lentokonetta, -
joten se on suurin sota-alusten keskittymä Välimerellä -
sitten toisen maailmansodan.
Tapansa mukaan Moskovan hallinto toteaa, että kyseessä on vain -
rauhanomainen laivastoharjoitus, jonka tarkoitus on suojella -
Venäjän intressejä maailman eri merialueilla.
Joissain uskonnollisissa piireissä on ihmetelty, onko nyt jo kyseessä -
profeetta Danielin luvun 11 jakeessa 40 kuvailtu -
Pohjan kuninkaan laivasto.
Vastoin kuin on itse presidenttinä ilmoittanut, Joe Biden ilmoitti -
maansa luopuvan osasta Iraniin suunnattuja taloudellisia pakotteita -
vauhdittaakseen Wienissä käytäviä neuvotteluja.
Samalla Yhdysvallat vapauttaa Iranin käyttöön 29 miljardia dollaria -
ulkomaisissa pankeissa olevia jäädytettyjä rahavaroja.
Ennen viime kesänä alkaneita neuvotteluja, Joe Biden vakuutti, -
että mitään myönnytyksiä tai varojen palauttamista ei tulla tekemään, -
ennen kuin Iran on palannut takaisin alkuperäiseen JCPOA sopimukseen.
Iran ei ole palannut siihen, päinvastoin -
se on rikastanut uraania monikymmenkertaisesti enemmän, -
kuin mainitussa sopimuksessa sallitaan, -
ja on jatkanut ballististen ohjusten kehittelyä tavoitteenaan onnistua -
valmistamaan ydinasekelpoinen mannerten välinen ohjus.
Vaikka Yhdysvaltojen virkamiehet painottavat, -
että kyseessä on vain vaihtokauppa, jossa Iranin sallitaan jatkaa -
vain siviilipuolelle tarkoitettua ydinohjelmaansa, -
ainakin Israelissa ollaan huolissaan siitä, että rahavirtojen vapautuminen -
merkitsee samalla useiden terroristi- järjestöjen toiminnan aktivoimista.
Myös Bidenin oman demokraattisen puolueen poliitikot ovat kritisoineet -
päätöstä, jossa Yhdysvallat ei saa mitään myönnytyksiä, -
mutta antaa Iranille suunnattoman summan rahaa -
pelkkiä tyhjiä lupauksia vastaan.
Kansainvälinen, mistään valtiosta tai ryhmittymästä riippumaton -
kansalaisjärjestö Amnesty International, on julkaissut raportin, -
jossa se tuomitsee Israelin mm. apartheidistä, eli rotusyrjinnästä.
Raportin mukaan Israel harjoittaa säännönmukaista rotusyrjintää, -
sortoa ja herruutta palestiinalaisia kohtaan Länsirannalla, -
Itä-Jerusalemissa ja Gazan kaistalla, -
jossa tosin ei ole asunut yhtään juutalaista sitten vuoden 2005.
Samalla järjestö, joka pitää päämajaansa Iso-Britanniassa, -
vaatii maailman suurmahteja Yhdysvaltoja ja Euroopan unionia, -
myöntämään, että Israel olisi apartheid-valtio ja -
käyttämään kaikkia poliittisia keinoja asiantilan korjaamiseksi.
Israelissa raportti otettiin vastaan tyrmistyneenä, -
sillä yli kolme neljäsosaa siinä esitetyistä väitteistä, -
oli peräisin eri ulkomaisten tahojen, myös hallitusten rahoittamien -
antisemitististen, antisionististen ja terrorismia tukevien ryhmien taholta.
Israelin hallitus kiisti jyrkästi raportissa esitetyt väitteet ja -
tuomitsi Amnesty Internationalin raportin täysin puolueelliseksi ja -
antisemitistiseksi ja sen väitteiden olevan vailla todellisuuspohjaa.
Siihen yhtyivät myös Yhdysvallat, Iso-Britannia ja Saksa, -
niiden mukaan tällaisten tuomioiden jakaminen kuuluu oikeusistuimille, -
ei yksityiselle, hallituksista riippumattomalle siviilijärjestölle.
Palestiinalaisleireissä Amnestyn raportti otettiin riemulla vastaan, -
siitäkin huolimatta, että sekä PLO, että Hamas ovat kumpikin -
syyllistyneet monin verroin pahempiin ihmisoikeusloukkauksiin, -
kuin niihin, mitä Amnesty väitti virheellisesti Israelin tehneen.
Ukrainan tilanteesta johtuen Venäjä on ottanut aivan uuden asenteen -
myös Israelin Syyriaan tekemiä ilmaiskuja kohtaan.
Tähän saakka Venäjä on pidättänyt Syyriaa vastaamasta Israelin, -
iranilaisiin kohteisiin tekemiin ilmaiskuihin, -
mutta on nyt muuttanut kantaansa.
Venäjä sekä Syyria ovat aloittaneet yhteiset ilmapartioinnit -
Israelin ja Libanonin sekä myös aivan Golanin alueen tuntumassa.
Näissä operaatioissa Venäjä käyttää kaikkein nykyaikaisimpia -
MIG-29 sekä Sukhoi 35 tyyppisiä koneitaan.
Ne ovat tarkoitettu Israelin ja Yhdysvaltojen F-35 koneita vastaan, -
mutta yhtään ilmataistelua ei ole tästä syystä vielä tapahtunut.
Venäjän viesti näyttääkin olevan se, että Israelin on pitäydyttävä -
pommittamasta niin Syyrian kuin myös sinne rakennettujen -
iranilaisten kohteiden pommittamista.
Näin on käynyt jo useita kertoja Israelin yrittäessä tuhota -
Syyrian Latakiassa sijaitsevia Iranin ammus- ja ohjusvarastoja, -
mutta on joutunut jättämään operaatiot toteuttamatta -
paikalla olleiden venäläisten joukkojen ja kaluston vuoksi.
Israelilla ja Venäjällä on ollut jo useiden vuosien ajan sopimus, -
jossa kumpikin koordinoi toisensa sotilaallisia operaatioita, -
mutta Israelin uusi hallitus on Venäjän mielestä kääntänyt kelkkansa -
aivan liikaa Yhdysvaltojen suuntaan, joten Kremlin johtajat ovat -
siitä johtuen unohtaneet ilmoitusvelvollisuutensa.
Vaikka Yhdysvallat onkin ottanut päävastuun -
ISIS johtaja Abu Ibrahim al-Hashimi al-Qurayshin surmaamisesta, -
jotkut tiedustelulähteet väittävät myös -
Israelilla olleen tekemistä mainitun iskun toteuttamisessa.
Abu al-Baqhradin jälkeen ISIS-liikkeen johtoon noussut -
Abu Ibrahim sai surmansa 3. helmikuuta Atmehin kaupungissa, -
Idlibissä, Luoteis-Syyriassa.
Yhdysvaltojen johtamat erikoisjoukot olivat saartaneet hänen kotinsa -
tarkoituksenaan vangita ISIS-johtaja elävänä, mutta toisin kävi.
Kun erikoisjoukot käyttivät kaiuttimia ja kehottivat naisia ja lapsia -
poistumaan rakennuksesta, ISIS johtaja räjäytti valtavalla pommilla -
sekä itsensä että myös koko perheensä.
Talon raunioista kaivettiin esiin ISIS johtajan lisäksi 12 ruumista, -
useimmat heistä naisia ja lapsia. Jälkeenpäin on käynyt selville, -
että Yhdysvaltojen joukot olivat tarvinneet Israelin tiedustelutietoa -
löytääkseen ISIS johtajan talon muiden, lähes samanlaisten joukosta.
Israelissa on nousemassa todellinen poliittinen vakoiluskandaali, -
jonka eräänä kohteena on entinen pääministeri Benjamin Netanjahu, -
joka on syytettynä useista eri väärinkäytöksistä -
pääministeriytensä aikana.
Maassa ilmestyvä Calcalit-lehti on julkaissut artikkelin, -
jossa on todisteita Israelin poliisin tekemistä laittomista -
vakoilu- ja hakkerointitapauksista, jotka ovat kohdistuneet useisiin -
merkittäviin julkisuuden henkilöihin, poliitikkoihin ja suurliikemiehiin.
Lehden mukaan poliisi on käyttänyt israelilaista -
NSO Groupin Pegasus vakoiluohjelmaa hyväkseen ja -
päässyt sen avulla näiden henkilöiden tietokoneisiin ja matkapuhelimiin -
ja käyttänyt niissä olevaa aineistoa tutkinnassa ilman oikeuden päätöstä.
Maan presidentti Isaac Herzog sekä sisäministeri Ayelet Shaked -
ovat todenneet, että jos Calcalitin raportti pitää paikkansa, -
on tapahtunut toimia, jotka sopivat viime vuosisadan -
synkimmille hallituksille, ei demokratialle.
Asiaa puitiin jo myös parlamentissa, Knessetissä, -
jossa United Torah Judaism liikkeen johtaja Moshe Gafni syytti avoimesti -
maan poliisia poliittisesta ajojahdista Netanjahun kaatamiseksi -
ja oli tässä yhteydessä käyttänyt laittomia keinoja -
ja Pegasus vakoiluohjelmaa. Netanjahua vastaan käynnissä oleva -
oikeudenkäynti keskeytettiin sen vuoksi tutkimusten ajaksi.
Keskeiseksi huomion kohteeksi joutui myös pääministeri Naftali Bennett, -
joka totesi, että vaikka Pegasus ja muut terrorismin torjuntaan -
tarkoitetut vakoiluohjelmat ovat tärkeitä työkaluja, -
niitä ei ole tarkoitettu käytettäväksi Israelin kansalaisten tai valtion -
ja julkisuuden henkilöiden vakoilemiseen.
Väärinkäytöksistä epäillään nyt todella korkeilla paikoilla olevia -
viranomaisia, poliiseja ja jopa poliitikkoja.
Seuraamme tapahtumia ja raportoim- me niistä tulevissa lähetyksissämme.
Näin Jerusalem uutiset tällä kertaa. Muistathan rukoilla rauhaa -
tuolle kaupungille, maalle ja koko Lähi-itään.
Nähdään jälleen viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: A. Eskola